Lav et referat af nedenstående tekst:

Tekst:
Der er pres på teststeder over hele landet – også i Aalborg Kommune, hvor smittetallet er stigende, og hvor man fra fredag klokken 16 er pålagt yderligere coronarestriktioner ligesom 68 andre kommuner i landet. Det store behov for test får nu Region Nordjylland til at åbne for test i Aalborg Kongres & Kulturcenter i weekenden. Det betyder, at man lørdag og søndag både kan blive testet på regionens faste teststed på Håndværkervej samt i Aalborg Kongres og Kulturcenter. - Med de yderligere restriktioner i Aalborg Kommune er det selvfølgelig vigtigt, at vi hurtigt stiller med yderligere testtilbud til borgerne, siger Jan Nybo, der er chef for regionens covid 19-testindsats. Kom kun, hvis du har bestilt tid En del af Aalborghallen i Aalborg Kongres- og Kulturcenter har i løbet af ugen fungeret som testcenter uden tidsbestilling, hvor borgere uden symptomer blot kunne møde op og fremvise deres sundhedskort. I weekenden er det dog kun folk, der i forvejen har bestilt tid på coronaprover.dk, der kan blive testet, og har man ikke bestilt tid i forvejen, vil man som udgangspunkt blive afvist. Det sker for at undgå kødannelser. Region Nordjylland ser lige nu på muligheden for flere teststeder. - Udover testmuligheden i AKKC her i weekenden, så arbejder vi også videre med at se på andre muligheder - eksempelvis med oprettelse af nye teststeder rundt om i kommunen. Det arbejde er vi i gang med nu, siger Jan Nybo.

Referat:
Lørdag og søndag kan man blive testet for coronavirus i Aalborg Kongres & Kulturcenter – men kun hvis man har bestilt tid.